Oktobermaand is 'n baie groot maand vir LAPA-Uitgewers. Nie net bring ons Armand Aukamp se naakte kookgewoontes na die tafel nie, ons spog ook met vele gloedwarm boeke om mense aan die lees te hou tot lank na die Kerstafels skoon geëet is.
Die #MeToo-beweging is met ons. Sophia Kapp se Kantelpunt ondersoek die identiteit van vrouwees soos nog nooit te vore in Afrikaans nie. Die memoires van Marita van der Vyver kyk met humor, ook patos, na die rol van die skrywer as vrou, ma en professionele vrou wat al onder misbruik moes deurloop. Ons bied ook, via 'n vennootskap met Imbali Academic & Trade Publishers, 'n bundel essays, Nasty women fight back en 'n roman oor die rol van die vrou in Engeland kort ná die val van die Romeinse ryk.
Martin Steyn, een van Suid-Afrika se bekendste vegters vir vroueregte, publiseer nog eens 'n lekkerleesroman waarin die ontvoering van 'n seun en die losprys wat geëis word, enige leser sal wakker hou tot die einde toe.
Daar is darem ook heelwat tyd vir lag tussen die potte en die lees. Ian Wessels se Lag sonder grense kan enige knorpot se dag ophelder.
Genoeg vermaak (en lekker smaak), dus, vir die hele gesin, ook, natuurlik, vir die kleingoed.
Adjudant Enzo Ariefdien verkies moorde. Dooie slagoffers. Hy wil nie 'n vermiste lewe in sy hande vashou nie, nog minder 'n kind s'n. Dit is egter presies wat hy kry; dit is boonop 'n ontvoering vir 'n losprys, 'n hoë-profielsaak, dus. Die desperate Amerikaanse ouers is aan die een kant en die ambisieuse kaptein druk Lubambo aan die ander kant. Almal wil resultate hê.
Intussen trek die onderhandelingspan by die gesin se huis in Llandudno in, adjudant Karla Blanckenberg is in die rol van primêre onderhandelaar. Uitgelewer aan die ontvoerders se skedule om kontak te maak – en te verbreek – kan sy net wag.
Die roman fokus op twee bene: die naspeur van leidrade, getuies en verdagtes, deur die oë van adjudant Enzo Ariefdien van die Ernstige Geweldsmisdaadeenheid, en die onderhandelings met die ontvoerders deur adjudant Karla Blanckenberg van die Gyselaaronderhandelingseenheid.
Kort voor lank staar elkeen van die rolspelers 'n keiharde waarheid in die oë: dat ryk kinders altyd voorkeurbehandeling kry wanneer hulle wegraak. Die einde sal jou in die maag skop.
Steyn se eerste roman is onlangs aanvaar vir publikasie in Turkye. Hou hierdie man dop, en lees hom!
"Sonder twyfel een van die beste laekoolhidraat kookboeke ter wêreld. Armand verskuif grense!" – Prof. Tim Noakes
'n Model moet dikwels hemp uittrek vir 'n foto. Dan moet jy goed lyk. Armand Aucamp is een van die begeerlikste celebs in Suid-Afrika. Aanhangers begeer óf sy lyf óf om soos hy te lyk. Nou deel Armand sy geheim met almal: Hy eet kaal, gestroopte, heel kos soos Tim Noakes dit in sy Real Meal Revolution met Suid-Afrika gedeel het.
Aanvanklik het Armand Aucamp gedink Noakes is mal. Aangesien hy egter gesukkel het om gewig te verloor, probeer hy toe hierdie nuwe denkwyse en hy begin kook self gesonde kos. Oor 'n paar jaar het Armand 100 laekoolhidraatresepte, wat banting- of keto-vriendelik is, gekook en neergeskryf. Stap-vir-stap, en met pragfoto's daarby, wys Armand jou hoe om smuldisse te skep uit heel, gestroopte bestanddele sonder om die skaal te laat ly.
Sy het ons oorrompel met Griet skryf 'n sprokie. Hoe kon so 'n jong vrou soveel patos in 'n boek vol Griekse mitologie en Grimm-sprokies pas? Hoe kan enige een so openlik 'n goue voël beskryf sonder om platvloers te wees? Deur die jare het die karakters in Marita van der Vyver se boeke ook myle bygekry. Sy het selfs al 'n oumaboek geskryf.
Hoeveel van ons het nie al lees-lees saam met haar gekuier in die huis met die blou deur nie? Volg jy haar op die sosiale media, waar sy baie bedrywig en altyd vrygewig is met haar tyd, dan weet jy hoe lyk haar kinders, haar man en die wêreld van haar hart.
Marita sê self: "Ek het altyd gesê, nie heeltemal spottend nie, dat ek vreeslik oud sal moet word voordat ek eendag my memoires aandurf. Daar is net te veel mense wat eers moet doodgaan, van nare onderwysers tot formidabele familielede, voordat ek werklik eerlik oor hulle kan skryf. En nou is ek eensklaps 'vreeslik oud' – of dis altans hoe die sestienjarige meisiekind wat ek lank gelede was, my huidige beleë toestand sou beskryf het. Daarvan is ek doodseker. Ek het onlangs weer daardie tiener se dagboek in dromerige trant gelees, en besef sy sou haar kop in stomme ongeloof geskud het as sy my nou moes sien."
Boonop is fiksie haar gekose medium. Sy verduidelik: "Wanneer fiksieskrywers 'n outobiografie skryf, word daar soms meer gelieg as wanneer hulle 'n roman skryf. Dis nie doelbewuste bedrog nie, bloot 'n beroepsrisiko – as jy heeldag en aldag jou verbeelding moet gebruik om die pot aan die kook te hou, kan dit moeilik wees om daarmee op te hou en jou tot die vervelige waarheid te beperk."
Die boek is ingedeel in afdelings, en elke afdelings se naam is die titel van een van haar boeke. Al lesende gaan die leser dus op reis saam met Marita van der Vyver, van Pretoria tot Provence; en terug.
Dié "meisie van die suburbs", soos sy haarself beskryf, neem die leser op 'n toer deur haar lewe en wêreld: Van haar jeugherinneringe – haar oumas, haar eerste juffrou en die kind wat sy was – tot haar dae op Stellenbosch, Pretoria en natuurlik die Franse platteland. Sy raak nostalgies oor 'n tiekieboks, die karre van haar kleintyd ('n bruin Opel en 'n geel kewer), en laat die leser tegelyk skater en verlang.
Met haar kenmerkende humor, deernis en eerlikheid, skryf sy oor die ouderdom, tienerstreke, Calvinisme, David Bowie, vegetariërs en die verskriklike vrees vir "verdagte knoppies".
Het jy die een gehoor van die radio-omroeper, die boek en die honderde grappies? Jy gaan lag sonder grense as jy die antwoord hoor.
Ná die wegholsukses van Ian Wessels se vorige grapboek, Genade! EdeLAGbare, het hy nog 'n humoristiese boek saamgestel wat jou sal laat skaterlag.
Lag Sonder Grense is 240 bladsy dik en bars uit sy nate van die grappe.
Ian Wessels, die gewilde omroeper van Radio Sonder Grense (RSG), spaar niemand nie: Almal – van skoonma tot manlief; van baas tot Klaas – loop deur. Ian skeer heerlik die gek met alles wat 'n mens soms tog so swaar op die hart lê.
Dit is die ideale geskenk vir manlief wat graag sy pelle wat laat skud van die lag om die braaivleisvure.
Eintlik is dit 'n boek vir enige een wat hou van lag.
llustrasies: Alex van Houwelingen
Seeman Just Nuisance
Visvriende Big Red en Blackie
Die ysbeer en die kietsiekat
Die merkwaardige verhaal van 'n katjie wat op 'n dag in die ysbeerpoel by 'n diere-tuin beland het – en deur een van die gevaarlik bere gered is!
Gregory Peck die brilpikkewyn
Illustrasies: Fiona Lumbers
Elke week sien Bianca uit na daardie een spesiale dag die dag wanneer sy wonderlike dinge tussen die biblioteek se rakke ontdek; die dag waarop sy tyd saam met Pappa kan deurbring.
Saam verken hulle die rakke op soek na betowering, geheime en 'n manier om dinge tussen hulle twee reg te maak.
Bianca se briljante biblioteekdag is 'n inspirerende storie oor die betowering van boeke – en die krag van stories om moeilike persoonlike situasies te bowe te kom. Daar is ook 'n oulike "boek-binne-'n-boek" sodat jy die storie kan lees wat Bianca en haar pa saam geniet!
Die eerste keer toe Lara vir Groot Beer sien, is op 'n skooluitstappie. Hy lyk nes haar teddie – net baie, baie groter.
Toe Lara daardie middag by die huis kom, staan daar 'n tas en bokse in die gang. Sy hoor harde stemme en kort daarna ry Pappa weg.
Daardie aand kan Lara nie slaap nie. Kort voor lank klim iemand deur haar venster. "Moenie hartseer wees nie," sê 'n sagte stem. "Ek is hier."
Daar is Groot Beer! Saam-saam beleef hulle hope avonture.
Groot beer is 'n trots-Suid-Afrikaanse boek. Dit is sensitiewe, roerende storie oor 'n kind se hantering van egskeiding, en die wonderlike genesende krag van verbeelding en stories.
Hierdie boek bevat ses verstommende ware heldeverhale. Die stories word op 'n toeganklike manier met eenvoudige taalgebruik vertel sodat beginnerlesers dit maklik self kan baasraak! Dit is die derde boek in die reeks.
'n Klein brakkie met 'n groot hart
Wollie was 'n hawelose Maltese poedeltjie met 'n groot hart – en hy het dit reggekry om 'n man se lewe te red.
'n Reënboog vir Laingsburg
In 1981 het vreeslike vloedwaters Laingsburg getref. Die heldedade van daardie dag leef vandag nog voort.
Desmond Tutu was 'n arm klein seuntjie wat later een van die grootste leiers in ons land se geskiedenis geword het.
Kaalvoet deur 'n oorlog
Ontmoet 'n dapper seuntjie wat al die pad van die Vrystaat na die Kaap gestap het om sy ouers tydens die Anglo-Boereoorlog op te spoor.
Enoch Sontonga, 'n man met 'n lied in sy hart
Die inspirerende lewensverhaal van die man wat "Nkosi sikelel' iAfrika" geskryf het.
Die lang pad van Emilie Lehn
Ontdek die verstommende verhaal van Emilie Lehn, wat as 'n slavin in Kaapstad gebore is.
Wat het 'n gloeiende seekat, 'n groeiende swam en klein kreatuurtjies in die grond onder jou tone in gemeen? Dit is alles deel van mikrobiologie!
Hierdie fantastiese boek verduidelik waarom ons bakterieë nodig het en stel jong slimkoppe bekend aan virusse, fungusse, alge en protosoë.
Bakterieë is die belangrikste lewende organismes op aarde, 99 persent van hulle is nuttig, nie skadelik nie. Sonder bakterieë sou ons nie brood of kaas gehad het nie, en ons liggame sou nie kon werk soos dit moet nie. Mikrobes hou ons en ons wêreld op 'n verrassende maniere aan die gang. Hierdie boek wys jou hoe dit gebeur – met fantastiese voorbeelde van mikrobiologie in aksie!
Die publikasie is 'n prettige, leersame inleiding tot 'n onderwerp wat kinders van aangesig tot aangesig met die wonderwêreld van 'n piepklein wetenskap bring. Dit is vol verstommende foto's, lawwe karakterillustrasies en hope prettige feite wat oud en jonk lekker sal laat gril. Jong wetenskaplikes sal hierdie boek oor mikrobiologie eenvoudig nie wil neersit nie.
Steve Mould (www.stevemould.com) is 'n wetenskapaanbieder en komediant. Volg hom gerus op YouTube.
Speurder Annika Omnibus
Illustrasies: Kobus Faber & Johann Strauss
Annika is versot op speurverhale en raaisels. As sy in die omtrek is, gebeur daar altyd iets opwindends!
Kry jou vergrootglas en jou notaboek uit, maak gereed om leidrade te soek en 'n hele rits opwindende raaisels saam met Speurder Annika op te los. Daar is 'n uitstappie na die museum en 'n geheimsinnige veer wat Annika op 'n speurtog lei; 'n dief wat stink kunsmis by die skool steel; en selfs 'n kissie met geld wat uit 'n juffrou se klas verdwyn. Moenie bekommerd wees nie – Annika sal die raaisel gou-gou oplos!
Speurder Annika kry snuf in die neus
Speurder Annika maak 'n plan
Speurder Annika los 'n raaisel op
Meer as 37 300 kopieë van die baie gewilde Speurder Annika-reeks is al verkoop. Maklike taalgebruik maak hierdie stories perfek vir beginnerlesers. Hierdie 5-in-1-omnibus bied uitsonderlike waarde vir geld.
LAPA bied nou nog vyf Zackie-avonture in een fantastiese omnibus! Ons het die boekies eers individueel uitgegee en hulle het ontsettend goed verkoop. Deur hulle in een te bundel, kan ons die prys drasties afbring.
Zackie Mostert druk 'n drie
Zackie Mostert en die geheimsinnige gedaante
Zackie Mostert en die meisiemoles
Zackie Mostert en die baie beroemde hond
Emmerentia het borskanker oorwin maar is nog baie broos en vind veral haar emosionele herstel moeilik. Sy voel skuldig omdat sy herstel het van borskanker, terwyl haar ma daaraan gesterf het toe Emmerentia nog jonk was.
Sy en haar pa het 'n baie spesiale band. Hy nooi haar saam op 'n maandlange reis deur Australië waar hy en 'n kollega kongresse gaan bywoon en deur die land toer. Sy is eers teensinnig en stem langtand in, want sy is veral nie lus vir die vreemdeling wat saam gaan reis nie.
Brent is 'n bekwame jong wetenskaplike wat baie opkyk na Emmerentia se pa, en hom as sy mentor beskou. Brent het egter as jong seun 'n gesinstragedie beleef wat hom sku maak vir mense. Dit maak dat hy hom in sy eie wêreld toesluit.
Logika van die liefde is Marilé se eerste SuperRomanza.
Liebert het al die eienskappe van 'n trouman: humorsin, ambisie, eerlikheid, oneindige geduld en 'n bottersagte hart. Maar hy is vir nie Adamia bedoel nie, daarvoor ken sy hom te goed. Dus skryf sy hom in vir 'n Boer-soek-vrou-kompetisie. Maar nou wil sy egter ook deelneem!
Nellie Alberts is debuutskrywer.
Vir 'n oomblik, vir altyd
Held op 'n Harley
E-Pub @ LAPA Uitgewers:
Beskikbaar as 'n e-boek.
Mans op motorfietse assosieer Leah met bad-boys en dit is nie die tipe man waarvan sy hou nie. Maar Tristan op sy Harley laat haar hartklop versnel en sy glimlag maak haar knieë lam.
Bonuskortverhaal: "Die bruidegom se eks" deur Ria Richards
Wilde Sara trou. Dis nie aldag wat iets so opwindend op Sonika se klein dorpie gebeur nie, maar sy het 'n dilemma. Op die uitnodigingskaartjie staan uitdruklik: Mevrou Ellis en metgesel. Hoe sal dit lyk as sy alleen by die troue opdaag?
'n Man en sy silwermotorfiets. Gevaarlik aantreklik. Wat met 'n blote blik en 'n vlietende aanraking dinge in Chandré wakker maak wat sy geglo het lank reeds
dood en begrawe is.
Bonuskortverhaal: "Almal is rooikoppe" – Rita Swanepoel
Elke Sondagmôre word Gert Jonker se bose dade deur die vroue van die gemeente beskinder. Nou sit Petra op 'n reënerige nag in sy kombuis. Wat sal die vroue hier-van sê?